[{"text_idx": "#000000", "text": "Gipuzkoako metalgintzan sexuan oinarritutako diskriminazioak gainditzeko neurriak adostu eta bete ditzala eskatu diogu ADEGIri"}, {"text_idx": "#000001", "text": "Gipuzkoako metalgintzako emakumeok bizi dugun egoera dela eta, ADEGIren egoitza aurrean agerraldia egin dugu gaur Donostian, eta Gipuzkoako patronalak berdintasunaren arloan duen jarrera onartezina salatu dugu bertan."}, {"text_idx": "#000002", "text": "Hain zuzen ere, Gipuzkoako metalgintzako hitzarmenaren aurreko negoziazioan, eta borroka luze baten ondoren, LAB sindikatutik hainbat aldarrikapen jarri genituen mahai gainean. Horien artean, Gipuzkoako metalgintzako emakumeok gaur egun bizi dugun egoerari heltzeko beharra zegoen: parte-hartze eskasa, bertara iristeko zailtasuna, bereizketa horizontal eta bertikal argia, soldata-arrakala... Horretarako, herrialde mailako berdintasun-batzorde bat osatzeko beharra proposatu genuen, langileen eta enpresen aldetik osatua, arazo horiei aurre egin ahal izateko eta diskriminazio horiek gainditzeko neurriak adostu ahal izateko."}, {"text_idx": "#000003", "text": "Azkenean, proposamena onartu egin zen, eta LABentzat inflexio-puntu garrantzitsua izan zen hitzarmena sinatzeko. Hitzarmena sinatu ondoren, batzorde hori martxan jarri zen, eta LABetik, gainerako sindikatuekin batera, hainbat puntu proposatu genituen batzorde horretan eztabaidatzeko. Horien artean, Gipuzkoako metalaren egungo egoerari buruzko genero-ikuspegia duen diagnostiko bat egitea lehenesten genuen."}, {"text_idx": "#000004", "text": "Bestalde, proposatu genuen protokolo bat adostea sexu-jazarpenaren, sexu- arrazoiengatiko jazarpenen eta sexu-identitateagatiko jazarpenaren aurka, Gipuzkoako metalgintzaren sektorean erreferente gisa balioko zuena. Izan ere, gure ustez, berdintasun-plana duten enpresa askok protokolo horiek eduki baditzakete ere, hori ez da enpresa txikien kasua. Indarkeria matxistaren prebentzioa lantzeko eta, jazarpen- kasuren bat gertatuz gero, erasotuak babesteko prozedura eraginkorrak abian jartzeko prozedura argirik eta bermedunik ez baitago leku gehienetan."}, {"text_idx": "#000006", "text": "Baina, gure harridurarako, ADEGIk uko egin zion loteslea zen protokolorik adosteari, eta protokolo bat egitea proposatu zuen soilik, enpresentzat inspirazio-iturri izan zitekeena, baina haiek betetzera behartuak egongo ez zirena. Horrela, berdintasun-batzordeari kenduz sektorean eragiteko ahalmena, eta eztabaidarako gune huts batean bilakatuz."}, {"text_idx": "#000007", "text": "LABen ustez, ADEGIk berdintasunaren arloan duen jarrera onartezina da. Berdintasun- batzorde hori sektorean eragina izan zezan eta egun sistematikoki sexuan oinarritutako diskriminazioak gainditzeko baliagarriak ziren neurriak adosteko sortu baitzen."}, {"text_idx": "#000008", "text": "Gainera, indarkeria matxistaren aurkako protokolo bat adosteko proposamenak ez luke eragozpen izan behar alderdietako baten aldetik ere. Indarkeria matxistari lantokietan heltzea lehentasunezko gaia dela ulertuta, alde guztiok konpromiso sendoak hartu beharko genituzke egoera hori gainditzeko."}, {"text_idx": "#000010", "text": "Hurrengo egunetan, Emakunderi zein Foru Aldundiari bilerak eskatuko dizkiegu, sektorean detektatu ditugun hutsuneak ezagutzera emateko eta haien inplikazioa eskatzeko."}, {"text_idx": "#000012", "text": "Lan istripuen protokolo intersindikalak martxan jarraitzen du eta inoiz baino beharrezkoagoa da"}, {"text_idx": "#000013", "text": "SAE, ELA eta CCOO sindikatuen gehiegizko antzezpen tamalgarria kritikatzen dugu, interes korporatibo eta elektoralek gidatuta izan dutena"}, {"text_idx": "#000014", "text": "Lan-zama areagotzen ez duen formakuntza adostua eta ikastetxeko autonomiaren araberakoa eskatu diogu EAEko Hezkuntza Sailari"}, {"text_idx": "#000015", "text": "Greba deitu dugu Nafarroako adinekoen egoitzetan"}]